બીજા દિવસે મનાલી માં – અતિ પ્રાચીન એવા હિડમ્બા મંદિર..ના દર્શને ગયા…..ખુબ જ અદ્ભુત સ્થળ…..મનાલી માં ઘણા સારા સારા સ્થળ છે પણ અમારી પાસે પુરતો સમય ન હતો…આથી હિડિંબા મંદિર…તેની સામે ઘટોત્કચ મંદિર…એની સામે હિમાચલ મ્યુઝીયમ અને મનાલી ના મોલ રોડ નો લાભ લેવામાં આવ્યો…ગરમ કપડા ખુબ સસ્તા ..સારા મળે છે..ખરીદી કરી…..હરિ ભાઈ એ રમકડા ની દુકાન જોઈ- એમના ચરિત્ર ચાલુ કર્યા…અને માંડ માંડ હોટલે પાછા આવ્યા……! મનાલીનો આનંદ લેવો હોય તો- ૩-૪ દિવસ તો ઓછામાં ઓછું રોકાવું….! બીજા દિવસે- સવારે ૨ વાગ્યે રોહતાંગ પાસ જવા નીકળ્યા…લેહ મનાલી નો હાઇવે છે…..જે લગભગ ૨૫૦-૩૦૦ કિમી નો એક સાહસિક પ્રવાસ છે…..રોહતાંગ પાસ – માત્ર ૬૦ કિમી દુર છે છતાં અમને ભારે ટ્રાફિક ના કારણે ત્યાં પહોંચતા લગભગ ૭ કલાક થયા….!!!! પણ એકવાર ઉપર પહોંચ્યા પછી સૃષ્ટિ ની જે ભવ્યતા છે તેનું અહી વર્ણન ન થઇ શકે..!!! પર્વત ની ટોચ ઉપર બર્ફીલા મેદાન..એમાંથી નીકળતી નદી….એકદમ શુદ્ધ બરફ…..આજુબાજુ હિમાલય ની વિશાળતા અને ચમકતા શિખરો…..!! અદ્ભુત…અદ્ભુત……! મેં નીલકંઠ વરણી ની હિમાલય યાત્રા…..બરફ ના તોફાનો ને યાદ કર્યા……..રોહતાંગ ના નામ નો અર્થ પૂછ્યો તો લોકલ ગાઈડે કહ્યું કે- રોહતાંગ એટલે મૃતદેહો નો ઢગલો…! કારણ કે ત્યાં વાતાવરણ એટલું ભયાનક છે કે- ગમે ત્યારે બદલાઈ જાય….અને ભૂતકાળ માં અનેક લોકો – પોતાના જીવન થી હાથ ધોઈ બેઠા છે…..!! અમને પણ એનો અનુભવ થયો…..જેવા નીચે ઉતર્યા કે- વાદળો ઘેરાવા લાગ્યા…..!!! જે હોય તે- ત્યાં બરફમાં બધાએ ખુબ મજા કરી…..બરફ માં નાસ્તો કર્યો…..નાચ્યા…હરિ એ – સ્નો મેન બનાવવા નો પ્રયત્ન કર્યો પણ ઠંડી એટલી કે – સ્નો મેન બનતા પહેલા જ અમે થીજી ગયા….!!! મેં તો કપડા કાઢી ને ઠંડી નો પ્રત્યક્ષ અનુભવ કર્યો…….બાપ રે..શું ઠંડી…!!!! માઈનસ ૨૦ ની આસપાસ હશે જ…!! છેવટે નીચે આવ્યા….એ પણ ૫ કલાક બાદ અને જમ્યા…..!